吳民載棄意堂
作者：謝薖
朝代：宋

paragraphs: 此身聚沫無堅强，斧工伐性藥腐膓。
寸田蕪穢尺宅荒，玉石落落不滿房。
黄婆居中補四方，焦勞亦坐意所藏。
土如磽瘠草不芳，令人槁項馘亦黄。
世人紛紛各膏肓，我以妙語名斯堂。
期君得意觀濠梁，從渠婪酣狠如羊。
君自放意無何鄉，一洗痼疾生天光，漆園發藥君得嘗。